Diari Oficial de la Generalitat Valenciana


Sumari del DOGV 4276, del 21-06-2002 (2002/6359)

RESOLUCIÓ de 31 de maig de 2002, del director general d'Ordenació i Innovació Educativa i Política Lingüística de la Conselleria de Cultura i Educació, per la qual es dóna compliment a allò que disposa la sentència dictada pel jutjat número huit Contenciós Administratiu de València en el recurs 370/01, procediment abreviat, promogut per la senyora Mª Vicenta Camarasa Chaquet.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4276

Data del DOGV
:   21-06-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/6359


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 31 de maig de 2002, del director general d'Ordenació i Innovació Educativa i Política Lingüística de la Conselleria de Cultura i Educació, per la qual es dóna compliment a allò que disposa la sentència dictada pel jutjat número huit Contenciós Administratiu de València en el recurs 370/01, procediment abreviat, promogut per la senyora Mª Vicenta Camarasa Chaquet. [2002/X6359]
  
El Jutjat Contenciós Administratiu número huit de València amb data 4 de març de 2002, dictà sentència en què s'estima parcialment el recurs contenciós administratiu número 370/01, ?promogut per la senyora Mª Vicenta Camarasa Chaquet contra la Resolució de 31.07.01, del conseller de Cultura i Educació de la Generalitat Valenciana, per la qual es desestima el recurs extraordinari de revisió promogut contra la Resolució del mateix òrgan de 9.11.00, que desestima tanmateix el recurs d'alçada promogut contra la Resolució del director general d'Ordenació i Innovació Educativa i Política Lingüística, de 21.07.00, per la qual s'exclou la recurrent de la realització del curs d'habilitació per a professionals del primer cicle d'Educació Infantil, resolució que s'anul·la per ser contrària a dret, reconeixent com a situació jurídica individualitzada el dret de l'actora a ser admesa al curs d'habilitació autoritzat per Resolució de 21.07.00, del director general d'Ordenació i Innovació Educativa i Política Lingüística, i se li reconeix la seua realització, desestimant la resta de pretensions formulades i sense efectuar especial pronunciament respecte a les costes processals?.
  
D'acord amb dita sentència es procedix a la sol·licitud de l'acta del curs a la Federació de Treballadors de l'Ensenyament FETE'UGT-PV el 2 de maig de 2002. Acta que es presentada en la Conselleria de Cultura i Educació el 7 de maig de 2002, amb número de registre d'entrada 31668, i que consta de dos folis, el primer correspon a l'acta presentada per l'esmentada federació el 29 de maig de 2001 a esta Conselleria amb número de registre 40957, i un segon foli en el qual figura un llistat de 5 noms on consta la senyora Mª Vicenta Camarasa Chaquet en segon lloc amb la qualificació d'apta.
  
Per tot allò, resolc:
  
1. Incloure la senyora Mª Vicenta Camarasa Chaquet en la relació de persones admeses per a realitzar el curs, segons Resolució de 21.07.00, de la Direcció General d'Ordenació i Innovació Educativa i Política Lingüística, per la qual s'autoritza la Federació de Treballadors de l'Ensenyament FETE'UGT-PV a convocar un curs d'habilitació per a professionals del primer cicle de l'Educació Infantil.
  
2. Incloure en la relació dels professionals que han obtingut la qualificació d'aptes del curs esmentat, la senyora Mª Vicenta Camarasa Chaquet.
  
Contra la present resolució, que no esgota la via administrativa, es podrà presentar recurs d'alçada davant el conseller de Cultura i Educació en el termini d'un mes des de la seua notificació, en base al que establixen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú. No obstant això, podrà presentar-se qualsevol altre recurs que s'estime oportú.